15 Mesia o ne a tla sikara makoa a rona. Isaia o ne a bolelela pele jaana: “Ruri o ne a tshotse dipobolo tsa rona; mme fa e le ditlhabi tsa rona, o ne a di sikara.” (Isa. 53:4) Mathaio o ne a bolela gore morago ga gore Jesu a fodise mogwagwadiagwe Petere, o ne a fodisa ba bangwe “gore go tle go diragadiwe se se neng sa buiwa ka Isaia moporofeti, go twe: ‘Ene ka boene o ne a tsaya dipobolo tsa rona a ba a rwala malwetse a rona.’” (Math. 8:14-17) Leno ke lengwe la makgetlo a le mantsi a a begilweng a Jesu a neng a fodisa batho ba ba lwalang ka one. 12 E re ka Jona a ne a bona gore ga go se a ka se dirang go thusa batsamaisasekepe, o ne a ya kwa tlase mo sekepeng mme a bona lefelo le a neng a rapama mo go lone. O ne a thulamela. * Kapotene o ne a fitlhela Jona a robetse, a mo tsosa mme a mo pateletsa gore le ene a rapele modimo wa gagwe fela jaaka ba bangwe ba ne ba dira. E re ka batsamaisasekepe ba ne ba tlhatswegile pelo gore setsuatsue seno se laolwa ke maatla mangwe a a fetang a tlholego, ba ne ba latlhela bola go bona gore ke mang wa batho ba ba mo sekepeng yo o ka tswang a dirile gore ba lebane le bothata jono. Ga go pelaelo gore Jona o ne a garoga pelo fa bola bo bontsha gore banna ba ba mo sekepeng ga ba na molato. Go ise go ye kae, go ne ga bonala gore ke mang yo o bakileng bothata. Jehofa o ne a senola gore ke mang yo o bakileng setsuatsue ka go dira gore bola bo bontshe gore Jona ke ene a leng molato!—Bala Jona 1:5-7.